laion/Wikipedia-Exotic huggingface dataset:
אורלנדו סיטי

מועדון כדורגל אורלנדו סיטי (באנגלית: Orlando City SC) הוא מועדון כדורגל אמריקני מהעיר אורלנדו שנוסד בשנת 2010. אורלנדו סיטי הוכרז כזיכיון העשרים ואחת בליגה ב-19 בנובמבר 2013. זכויות ההתרחבות של הקבוצה נרכשו על ידי אנשי העסקים הברזילאים פלאביו אוגוסטו דה סילבה ופיל רולינס, הבעלים של אורלנדו סיטי (2010-2014) ששיחקה בליגת ה-Pro USL. המועדון החל לשחק בעונת 2015 ב-MLS לצד הזיכיון העשרים ניו יורק סיטי. אורלנדו סיטי הוא זיכיון ה-MLS הראשון שממוקם במדינת פלורידה מאז מיאמי פיוז'ן וטמפה ביי מיוטיני. המועדון נוסד בשנת 2010 בעיר אורלנדו ב-25 באוקטובר 2010, פיל רולינס וקבוצת המשקיעים של אורלנדו סיטי, הודיעו על כוונתם להצטרף ל־MLS בתוך 3 עד 5 שנים. ב-1 במרץ 2012, גרבר ביקר באורלנדו ונפגש עם פקידי העיר והמחוז. לדבריו, "זה לא עניין של אם, אלא מתי", כאשר ישנם סיכויים שהקבוצה תצטרף ל-MLS. ב-19 בנובמבר 2013, אורלנדו סיטי הוכרזה כזיכיון העשרים ואחת בליגה. ב-13 במאי 2014, הצוות חשף את הלוגו של המועדון. ב-9 ביוני 2014, אורלנדו סיטי הודיעה על שותפות עם בנפיקה ליסבון. במסגרת השותפות של אורלנדו סיטי עם בנפיקה ליסבון חתמה עם שני שחקנים מבנפיקה ג'וניורס U-19. ב-30 ביוני 2014 הקבוצה החתימה את קאקה כשחקן הייעודי הראשון שלהם לאחר שחרורו ממילאן, והשאילה אותו לסאו פאולו עד תחילת העונה. קבוצת אורלנדו סיטי שיחקה בעונתה הראשונה באצטדיון Orlando Citrus Bowl, והחל מ-2016 משחקת באצטדיון אקספלוריה. לוגו הקבוצה בין השנים 2011–2014 לוגו הקבוצה מאז שנת 2015 אורלנדו סיטי (2010-2014) מדיה וקבצים בנושא אורלנדו סיטי בוויקישיתוף אתר האינטרנט הרשמי של אורלנדו סיטי אורלנדו סיטי, ברשת החברתית פייסבוק אורלנדו סיטי, ברשת החברתית אקס (טוויטר) אורלנדו סיטי, ברשת החברתית אינסטגרם אורלנדו סיטי, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
פוליקסינידאס

פוליקסינידאס (ביוונית: Πολυξενιδας; המאה ה-2 לפנה"ס) היה מצביא סלווקי, שיחד עם חניבעל פיקד על הצי הסלווקי בזמן מלחמת אנטיוכוס. פוליקסינידאס נולד ברודוס, אולם הוגלה משם ונכנס לשירותו של אנטיוכוס השלישי מלך האימפריה הסלווקית. הוא מוזכר לראשונה במהלך מסעו של אנטיוכוס להירקניה בשנת 209 לפנה"ס, אז פיקד על שכירי חרב כרתים. בשנת 192 לפנה"ס בהתאם להצעת היועץ הצבאי של אנטיוכוס חניבעל, נשלח פוליקסינידאס מיוון לאסיה כדי להביא משם תגבורת למלך שאותה עת היה במסע מלחמה ביוון. מאז לא שומעים עליו עד שנת 191 לפנה"ס, אז נסוג אנטיוכוס מיוון וחזר לאסיה. חניבעל חזה מראש שהרומאים אויביו של אנטיוכוס יקימו צי וישלחו אותו בעקבותיו של אנטיוכוס. ואכן צי רומאי עשה את דרכו לאסיה ועמד להתאחד עם הציים של רודוס ופרגמון. פוליקסינידאס ביקש מאנטיוכוס שירשה לו לתקוף את הצי הרומאי בטרם יספיק להתאחד עם בעלי בריתו. אנטיוכוס הסכים ופוליקסינידאס יצא עם 70 אניות. אולם האדמירל הרומאי גאיוס ליוויוס סלינטור חמק ממנו והצליח להתאחד עם הצי הפרגמוני. הצי הרומאי מנה כעת 150 אניות, בקרב קוריקוס שיטות הלוחמה הסלווקיות התגלו כחסרות תועלת 10 אניות סלאוקיות נלקחו בשבי ועוד 13 טובעו. פוליקסינידאס עם השאר נמלט והתארגן בנמל אפסוס. הוא נשאר שם במשך החורף, ובאביב של שנת 190 לפנה"ס נודע לו שהצי של רודוס תחת פאוסיסטראטוס עומד להתאחד עם השייטת של ליוויוס. הוא הערים עליו והעמיד פנים כביכול רצונו לבגוד באנטיוכוס בתמורה לכך שירשו לו לחזור לרודוס. ובעוד הם מנהלים משא ומתן, תקף פוליקסינידאס בהפתעה והשמיד כמעט את כל הצי הרודי. הוא ניסה אחר כך להגיע אל סאמוס אולם בגלל סערה נאלץ לשוב לאפסוס. ליוויוס שקיבל תגבורת של 20 אניות מרודוס, חפץ כעת לתקוף את פוליקסינידאס, אולם הוחלף בפיקוד. אותה שנה ניסה פוליקסינידאס לסגור על הצי הרומאי בנמל טאוס, אולם הרומאים הביסו אותו בקרב מיאונסיס שבו השתמשו הרומאים בטקטיקות לחימה חדשות. פוליקסינידאס איבד אניות רבות וחזר לאפסוס. לאחר קרב מגנסיה חזר לסוריה שמו לא נזכר שוב במקורות העתיקים. דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה). טיטוס ליוויוס. תולדות רומא. ספרים א, ב, כא, כב, ל. תרגמה מרומית: שרה דבורצקי. ירושלים, מוסד ביאליק, תשל"ב הרולד למב, חניבעל - האחד נגד רומי, מערכות, 1964. ישראל שצמן. תולדות הרפובליקה הרומית. ירושלים, הוצאת ספרים ע"ש י"ל מאגנס, תש"ן. תאודור מומזן, דברי ימי רומא. תרגמו צ’ ויסלבסקי, דוד קלעי, צ’ רודי. עורכים: פ. לחובר, צ’ וויסלבסקי. תל אביב, הוצאת מסדה, Livius. Translated by F.G. Moore. The Loeb Classical Library. London, William Heinemann, 1919-1959 . Polybius. Translated by W.R. Paton. The Loeb Classical Library. London, William Heinemann, 1922-1925 . Appianus. Translated by H. White. The Loeb Classical Library. London, William Heinemann, 1912. Mommsen, Theodore. History of Rome. Online version in Classic Literature Library. הרולד לם, "חניבעל האחד נגד רומי", עמ' 300. פוליביוס, ספר עשירי, 29. דוד גולן, "תולדות העולם ההלניסטי", עמ' 502. לם, עמ' 299. גולן עמ' 509. טיטוס ליוויוס, ספר שלושים ושבעה, 11. גולן עמ' 512.
סידי

האם התכוונתם ל... סייד (בניבים מערביים של ערבית: סידי) – תואר כבוד מוסלמי אישים: אהרון סידי – כדורגלן ישראלי אלה סידי – סופרת ועיתונאית פולנייה-ישראלית יצחק סדאי (סידי) – מלחין ישראלי, פרופסור באוניברסיטת תל אביב מתן סידי – דובר ויועץ תקשורת ישראלי סמדר שיר-סידי – סופרת, עיתונאית, מחזאית ופזמונאית ישראלית סיד CD (פירושונים)
אאוקלידס (מלך ספרטה)

אֵאוּקְלִידָס (ביוונית: Εὐκλείδας) היה מלך ספרטה בין השנים 227-222 לפנה"ס, יחד עם אחיו קלאומנס השלישי. אאוקלידס וקלאומנס היו בניו של לאונידס השני. לאחר שקלאומנס ביצע הפיכה צבאית בשנת 227 לפנה"ס הוא הכתיר את אאוקלידס כמלך השני. היה זה מצב חסר תקדים, שכן על פי המסורת כל מלך היה חייב להיות משושלת אחרת. במהלך קרב סלאסיה פיקד אאוקלידס על בעלי הברית של ספרטה. על פי פלוטרכוס, אאוקלידס נהרג במהלך הקרב. כאשר הבחין קלאומנס במות אחיו הוא אמר: "אבדת לי אח יקר ביקרים! אבדת, אתה אציל הנפש, הדוגמה לבני ספרטה ומנגינתם של נשותיה". דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה). פוליביוס. היסטוריה. כרך ראשון, ספרים א-ו. תרגם וכתב מבואות: בנימין שימרון. ירושלים, מוסד ביאליק, 1991 Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu Polybius. Translated by W.R. Paton. The Loeb Classical Library. London, William Heinemann, 1922-1925 . דוד גולן, "תולדות העולם ההלניסטי", עמ' 363 פוליביוס, ספר שני, 65. פלוטרכוס, חיי קלאומנס, 28.
שנירר

שְׁנִירֶר (שנירער) הוא שם משפחה ממקור גרמני נגזר מעיסוק במכירת חבלים (בגרמנית שנור). או נגזר מהשם שניאור האם התכוונתם ל... משה שנירר – מראשוני הציונות, רופא וסופר, עורך כתב העת הרפואי Medizinische Wochenschrift שרה שנירר – סופרת יידיש אורתודוקסית, מחזאית, ופעילת חינוך דתית, מייסדת בית יעקב באתר בית התפוצות
ברשה (פירושונים)

האם התכוונתם ל... ברשה – עיר באיטליה ברשה (נפה) – נפה באיטליה ברשה (כדורגל) – מועדון כדורגל איטלקי אוסקר ברשה – מנשיאי גוטאמלה
נורת'רופ גראמן X-47 פגסוס

נורת'רופ גראמן X-47 פגסוס הוא כלי טיס בלתי מאויש למטרות ניסוי. התכנון היה כחלק מתוכנית דארפ"א לכלי טיס בלתי מאוישים קרביים, וכיום הוא חלק מתוכנית צי ארצות הברית. ה-X47A היה הבסיס למטוס ההמשך X47-B. צי ארצות הברית לא השקיע רבות בכלי טיס בלתי מאוישים עד אמצע שנות ה-2000, אז זכו בואינג ונורת'רופ גראמן בחוזים על סך 2 מיליון דולר לכל חברה, במטרה להקים תוכנית מחקר בת 15 חודשים בנושא. בשיקולי העיצוב של כלי הטיס הימי היה צורך להתמודד עם סביבת מי מלח, שילוב עם מערכות שליטה ובקרה קיימות, והפעלה בסביבה בה יש הפרעה אלקטרומגנטית רבה. בנוסף, הצי היה מעוניין להשתמש בכלי הטיס למשימות סיור, תוך חדירה למרחב האווירי המוגן וזיהוי מטרות. בתחילת 2001, הצי חתם על חוזה עם נורת'רופ גראמן לפיתוח כלי טיס בלתי מאויש ימי לצורכי הדגמה, תחת השם "X-47A פגסוס". ה-X-47A פועל באמצעות מנוע טורבו-מניפה בודד, המורכב בחלקו האחורי של כלי הטיס. גוף המטוס עשוי מחומרים מורכבים ויש אפשרות לחמשו ב-2 פצצות דמה במשקל 225 ק"ג כל אחת. X-47A X-47-B X-47-C מדיה וקבצים בנושא נורת'רופ גראמן X-47 פגסוס בוויקישיתוף
לב ארי

האם התכוונתם ל... אישים ששם משפחתם לב ארי: ארז לב ארי – זמר-יוצר ישראלי גדעון לב-ארי – איש רדיו ישראלי, מנהל קול ישראל דורית לב-ארי – שחקנית קולנוע ותיאטרון ישראלית יצחק לב-ארי – קצין צה"ל שירי לב-ארי – עיתונאית ישראלית שמעון לב-ארי – איש תיאטרון ישראלי אחר: האחים לב-ארי – ספר שנכתב על ידי סופרת הילדים השוודית אסטריד לינדגרן ריצ'רד לב הארי – ריצ'רד הראשון, מלך אנגליה
יצחק לב-ארי

יצחק (איציק) לב-ארי (1949 – יולי 2012) היה קצין צה"ל בדרגת תת-אלוף. פיקד על חטיבות שריון ושימש ראש חטיבת ההדרכה במפקדת חילות השדה. לב-ארי התגייס לצה"ל ב-1967 ועשה את שירותו הצבאי בחיל השריון. הוא פיקד על גדוד 9 בחטיבה 14. ב-1979 מונה למפקד גדוד 532 (קורס מפקדי טנקים) בחטיבה 460. בהמשך שירותו פיקד על חטיבה 889 באוגדה 440 ובשנים 1991 עד 1993 פיקד על חטיבה 130 בעוצבת עידן. לב-ארי היה מפקדה הראשון של מחלקת הבטיחות במפח"ש (מבק"א) וראש חטיבת ההדרכה. לאחר שחרורו עבד ברפאל - מערכות לחימה מתקדמות, היה בעל חברת שירותי ייעוץ והיה ממקימי עמותת אור ירוק. עלומה ראם, השיטה הגלילית, אתר זרוע היבשה, 24 בנובמבר 2011 איתי רום, ‏שליט נאור, באתר גלובס, 16 ביוני 2005
ConfigMgr

ConfigMgr (באופן רשמי ConfigMgr 2012 או ConfigMgr 2007. מכונה גם SCCM, ראשי תיבות של: System Center Configuration Manager), נקרא בגרסאות קודמות (עד 2007) Systems Management Server ‏(SMS), היא תוכנה לניהול מערכות ממוחשבות מתוצרת מיקרוסופט לניהול קבוצות גדולות של מחשבים המריצים מערכת הפעלה מסוג Windows,‏ Windows Embedded, ‏Mac OS X,‏ Linux or UNIX,‏ כמו גם מערכות הפעלה למכשירים ניידים כגון Windows Phone,‏ Symbian,‏ iOS ו-Android. SCCM נותן שליטה מרחוק, ניהול עדכונים (patch management), הפצת תוכנות, התקנה של מערכת הפעלה מרחוק, אבטחת גישה לרשת וכן מבחר התקני תוכנה וחומרה. המערכת הראשונה, שנקראה SMS, עברה את שלבי ההתפתחות הבאים: גרסאות 1.x הגדירו את המרחב בו פעל ה-Management Server (אתר הניהול), במונחי ה-NT Domain שנוהל. מגרסאות 2.x האתר עבר לניהול קבוצה של תת-רשתות (subnets) באתר ניהול יחידי. מגרסת SMS 2003, האתר יכל להגדיר אתר Active Directory יחיד או רבים. התכונה השימושית ביותר היא תפריט ההתקנות של חומרה ותוכנה אשר נותן שירותי התקנה אוטומטיים וידניים לארגון שלם בסדר גודל של Enterprise. ההבדל העיקרי בין 2.x ל-SMS 2003 הוא החידוש של Advanced Client. ה-Advanced Client מתקשר עם תשתית ניהול רבת יכולת שנקראת Management Point (או MP) ויכולה לנהל על 25,000 יחידות המריצות Advanced Client. ה-Advanced Client הכניס יכולת חדשה אשר נתנה מענה לבעיה של מחשבים ניידים אשר יכולים להתחבר לרשת הארגונית ממיקומים שונים ולכן עליו להיות מסוגל להוריד תוכן ממיקומים שונים בארגון (אולם עליו לקבל את המדיניות תמיד מאותו אתר ניהול). כאשר Advanced Client מסוים נמצא בתחומו של אתר אחר (SMS Site), הוא יכול להשתמש בנקודת הפצה מקומית כדי להוריד תוכנה, דבר אשר עלול להיות חיוני כדי לשמר את רוחב הפס לשימושים אחרים. אתר האינטרנט הרשמי של ConfigMgr (באנגלית)
נבוישה מרינקוביץ'

נבוישה מרינקוביץ' (בסרבית: Небојша Маринковић; נולד ב-19 ביוני 1986) הוא כדורגלן סרבי. נבוישה הוא אחיו של שחקן הכדורגל ננאד מרינקוביץ'. מרינקוביץ' התחיל את הקריירה שלו במחלקת הנוער של טימוצ'נין, בגיל מאוחר יותר הוא הצטרף לזו של פרטיזן בלגרד. ביוני 2004 חתם על חוזה במועדון, אך לא זכה לדקות משחק ושיחק לרוב בטלאופטיק (קבוצת המילואים של פרטיזן). את עונת 2005/2006 התחיל עם 4 שערים ב-7 הופעות, אך בינואר 2006 הוחלט להשאילו לאוביליץ'. בעונת 2006/2007 חזר למועדון וסיים כמלך השערים של המועדון בכל המסגרות עם 14 שערים. במהלך התקופה שלו בפרטיזן, הוא הושאל פעמים רבות ובקיץ 2008 שוחרר מהמועדון וחתם בצ'וקריצ'קי. בינואר 2009 הושאל לז'ימנסטיק טרגונה. בינואר 2010 חתם במכבי פתח תקווה. כבר בהופעת הבכורה שלו נגד מכבי נתניה כבש את שער הבכורה שלו במשחק שנגמר בתיקו 2-2. בקיץ 2011 חתם בהפועל עכו, ובקיץ 2013 חתם בהפועל חיפה. לאחר שמיעט לשחק בהפועל חיפה, עזב את ישראל וחתם בפרת' גלורי האוסטרלית. באוקטובר 2017 חזר לסרביה וחתם בראד בלגרד מליגת העל הסרבית. בינואר 2018 חתם בסראוואק המלזית. נבוישה מרינקוביץ', באתר Transfermarkt נבוישה מרינקוביץ', באתר Soccerway נבוישה מרינקוביץ', באתר BDFutbol נבוישה מרינקוביץ', באתר FootballDatabase.eu
צ'אק לורי

צ'ארלס "צ'אק" לורי (באנגלית: Charles "Chuck" Lorre; נולד ב-18 באוקטובר 1952), הוא מפיק, במאי ותסריטאי טלוויזיה יהודי-אמריקאי. יצר קומדיות מצבים רבות לאורך השנים, בהן "דארמה וגרג", "שני גברים וחצי", "המפץ הגדול", "ממי" ו"בי פלוס". שימש גם כמפיק בסדרות "מייק ומולי", "רוזאן" ו-"United States of Al". כמו כן יצר את הסדרה "שלדון הצעיר", פרקוול לסדרה המפץ הגדול. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסרים פרטים על התפתחות הקריירה שלו. נולד בשם צ'ארלס מייקל לוין (Charles Michael Levine) בלונג איילנד שבניו יורק למשפחה יהודית. לאחר שסיים תיכון למד באוניברסיטת המדינה של ניו יורק בפוסטדם (אנ'), אך נשר לאחר שנתיים כדי להמשיך בקריירה מוזיקלית. מ-1979 עד 1992 היה נשוי לשותפתו העסקית פולה סמית'. נולדו להם שני ילדים. מ-2001 עד 2010 היה נשוי לדוגמנית והשחקנית קארן ויטר. מ-2010 עד 2011 יצא עם השחקנית והדוגמנית עמנואל ווז'יי. ב-2018 התחתן עם אריאל מנדלסון. מדיה וקבצים בנושא צ'אק לורי בוויקישיתוף אתר האינטרנט הרשמי של צ'אק לורי צ'אק לורי, ברשת החברתית Goodreads צ'אק לורי, במסד הנתונים הקולנועיים IMDb (באנגלית) צ'אק לורי, באתר AllMovie (באנגלית) צ'אק לורי, במסד הנתונים הקולנועיים KinoPoisk (ברוסית) צ'אק לורי, באתר MusicBrainz (באנגלית) צ'אק לורי, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ננאד מרינקוביץ'

ננאד מרינקוביץ' (סרבית: Ненад Маринковић; נולד ב-28 בספטמבר 1988) הוא כדורגלן עבר סרבי ששיחק בעמדת הקיצוני ולעיתים כחלוץ. ננאד הוא אחיו של הכדורגלן נבויסה מרינקוביץ'. מרינקוביץ' התחיל את הקריירה שלו במחלקת הנוער של פרטיזן בלגרד. ב-5 בדצמבר 2004 ערך את הופעת הבכורה שלו בקבוצה הבוגרת בניצחון 1-3 נגד צ'וקריצ'קי, ובכך הפך לשחקן הצעיר ביותר שרושם דקות משחק במועדון כאשר הוא היה בן 16 שנים ו-68 ימים. בדצמבר 2005 חתם על חוזה ל-3 ושנים במועדון. במהלך התקופה שלו במועדון הושאל לבנאט זרניאמין ו-OFI כרתים. בקיץ 2010 חתם בסמדרבו. בינואר 2011 חתם בבני יהודה תל אביב הישראלית ועד מהרה הפך לשחקן מוביל במועדון. לאחר שנתיים וחצי במועדון, הוא חתם בסרבט ז'נבה השווייצרית אך לא זכה לדקות משחק רבות. בינואר 2014 חזר לישראל כאשר חתם בהפועל עכו. בקיץ 2014 חזר לפרטיזן בלגרד מועדון נעוריו ובקיץ 2015 הושאל לווז'דובאץ. בינואר 2016 חתם על חוזה במועדון. ב-3 בספטמבר 2020, מרינקוביץ' חתם בטלאופטיק. מדיה וקבצים בנושא ננאד מרינקוביץ' בוויקישיתוף ננאד מרינקוביץ', באתר Transfermarkt ננאד מרינקוביץ', באתר Soccerway ננאד מרינקוביץ', באתר WorldFootball.net ננאד מרינקוביץ', באתר FootballDatabase.eu
יהודה טרגר

הרב יהודה אריה טרגר (ה' בכסלו תרצ"ד, 23 בנובמבר 1933 - כ"ד בניסן תשע"ה, 13 באפריל 2015) היה רב וראש ישיבה ישראלי-בלגי. ראש ישיבת "עץ חיים" בווילרייק, ליד אנטוורפן שבבלגיה. חתנו של הרב שלמה זלמן אוירבך. נולד בעיירה לנצ'נה שבפולין לנחמה לבית פרידמן ולאברהם זאב טרגר, חסיד אמשינוב, מראשי תנועת פאג"י. בהיותו בן שנה עלתה משפחתו לארץ ישראל. את לימודיו החל בתלמוד תורה ובישיבת עץ חיים, אצל הרבנים שמואל גדליה ניימן, מרדכי דוד לוין ושמואל קיבלביץ. בשנת ה'תש"ט עבר ללמוד בישיבת סלבודקה בבני ברק, שם למד בחברותא עם עמרם זקס, לימים ראש הישיבה. בתקופה זו התקרב לרב אברהם ישעיהו קרליץ. בשנת ה'תשי"ז נישא למרים בתו של רבי שלמה זלמן אוירבך (נפטרה בשנת ה'תשע"ז, 2017). לאחר נישואיו גר בירושלים ולמד בכולל אברכים במרכז ירושלים בראשות הרב רפאל רייכמן. החל משנת ה'תשכ"ב, 1962, כיהן כראש ישיבה בישיבת "עץ חיים" בווילרייק, ליד אנטוורפן שבבלגיה. עקב מחלוקת בקהילה היהודית לגבי אופי הלימודים בישיבה, עזב הרב טרגר את משרתו בישיבת "עץ חיים". לאחר מכן, עבר להתגורר באנטוורפן, שם ניהל סדר יום קבוע של מסירת שיעורים בנושאים מגוונים. הרב יהודה טרגר נפטר ביום כ"ד בניסן תשע"ה, 13 באפריל 2015 ממחלת הסרטן. בנו שמעון שלום נישא לדליה קיל בתו של הרב יעקב קיל מחשובי חסידי אמשינוב אשר חתנו שמעון המשיכו בהנהלת המוסד בית אברהם אשר מסייע לקשישים וניצולי שואה. בנו יצחק נישא לשרה חנה בתו של הרב יעקב פרלוב, האדמו"ר מנובומינסק שהיה יושב ראש מועצת גדולי התורה של אגודת ישראל בארצות הברית, מכהן כרב קהל עדת-יעקב ירושלים ועורך ספרי הליכות שלמה, ובת אחרת נשואה לרב יצחק רייז מגיד שיעור בישיבת ליקווד. עוד בת נשואה לבן עורך עיתון משפחה הרב משה גרילק. עוד בת נשואה למשפחת רייכנבך משיקגו. עוד בת נשואה למשפחת רוזנגרטן מציריך. עוד בת נשואה למשפחת שרייבר מנכדי החתם סופר. ישראל כהן, ‏אנטוורפן החרדית אבלה: הגאון רבי יהודה אריה טרגר זצ"ל, באתר כיכר השבת, 13 באפריל 2015 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אתחול מהרשת

אתחול מהרשת (באנגלית: Network booting או בקיצור netboot) הוא הליך של ביצוע אתחול של מחשב מהרשת במקום מתוך דיסק מקומי. שיטה זו של אתחול משמשת לנתבים, לתחנות נטולות דיסק ולמחשבים עם ניהול מרכזי (thin clients) כמו מחשבים ציבוריים בספריות ומוסדות השכלה. אתחול מהרשת יכול לשמש לניהול מרכזי של אחסון כאשר תומכים בשיטה זו טוענים שהשיטה מפחיתה את עלות התחזוקה. בנוסף היא בשימוש לטיפול באשכולות מחשבים (cluster computing) בהם לתחנות הקצה אין דיסקים מקומיים. מחשבים שולחניים מודרניים באופן כללי תומכים באפשרות לאתחול מהרשת ב-BIOS בעזרת סביבת הפעלה טרום-אתחולית (Preboot Execution Environment או PXE). מערכות MAC ‏ - PowerPC מאוחרים משנת 1998 (G3-G5) יכולים לבצע אתחול ישירות מהקושחה לדיסק רשת על ידי NetBoot. מחשבים אישיים ישנים יותר יכולים להשתמש באתחול מדיסק או התקן USB עם תוכנה שיודעת לעשות אתחול מהרשת. התוכנה הראשונה שרצה נטענת משרת במיקום רשת מסוים. עבור רשתות מבוססות IP, הדבר נעשה בדרך כלל תוך שימוש בפרוטוקול "Trivial File Transfer Protocol". השרת ממנו מתבצע האתחול יכול להיות מאותר על ידי שידור "Bootstrap Protocol" או בקשת DHCP. באתחול אופייני בדרך כלל התוכנה הראשונה שנטענת אינה מכילה את ה-"Image" של מערכת ההפעלה אותה רוצים להעלות, אלא מנהל אתחול קטן, כמו PXELINUX אשר יודע להציג תפריט ואז לטעון את מערכת ההפעלה על ידי הפעלת פעולות שניות של ה-"bootloader". UNetbootin
טרגר

טרגר הוא שם משפחה ממקור גרמני (תעתיקים נפוצים הם Träger, Traeger, Dreger Dräger). האם התכוונתם ל... זלדה טרגר – פרטיזנית יהודייה בגטו וילנה, חברת ארגון הפרטיזנים המאוחד חנה טרגר-ברנט – סופרת ופעילת ציבור, מסופרות העלייה הראשונה יהודה טרגר – רב וראש ישיבה ישראלי-בלגי, בנו של אברהם זאב טרגר אברהם זאב טרגר – עסקן חרדי ישראלי ממוצא פולני, מראשי פאג"י טריגר
עמנואל פאפו

עמנואל פאפו (נולד ב-3 במרץ 1981) הוא כדורגלן עבר גנאי. פאפו התחיל את הקריירה שלו בליברטי פרופשיונלס. בקיץ 2003 חתם במ.ס. אשדוד הישראלית. ב-13 בספטמבר 2003 ערך את הופעת הבכורה שלו בניצחון 0-2 נגד הפועל פתח תקווה. ב-30 בנובמבר 2003 הבקיע את שער הבכורה שלו בתיקו 3-3 נגד הפועל תל אביב בדקה ה-90. בקיץ 2005 חתם בהפועל כפר סבא שעלתה לליגת העל בסיום העונה הקודמת ועזר לה במאבקי ההישרדות בליגת העל. בקיץ 2007 חתם בא.א.ק. לרנקה הקפריסאית, בסיום עונת 2008/2009 ירד עם הקבוצה לליגה השנייה. בקיץ 2009 חזר לישראל כאשר חתם בהפועל חיפה. לאחר שלא זכה לדקות משחק, בינואר 2010 חתם בבית"ר שמשון תל אביב מהליגה הלאומית. בקיץ 2010 חזר לליברטי פרופשיונלס, בה שיחק ארבע עונות בסיומן פרש מכדורגל. ב-19 באוקטובר 2002 ערך את הופעת הבכורה שלו בנבחרת גאנה נגד סיירה לאון פאפו השתתף עם הנבחרת באולימפיאדת אתונה (2004), אך הנבחרת הודחה בשלב הבתים. הוא השתתף עם הנבחרת במונדיאל 2006 שהיה המונדיאל הראשון אליו העפילה לראשונה בתולדותיה באותה שנה, ואף הגיע עימה לשמינית הגמר. עמנואל פאפו, באתר Transfermarkt עמנואל פאפו, באתר WorldFootball.net עמנואל פאפו, באתר National Football Teams עמנואל פאפו, באתר FootballDatabase.eu
אליעזר רבינוביץ (פירושונים)

האם התכוונתם ל... אליעזר רבינוביץ – רבה של מינסק אליעזר יהודה רבינוביץ – רבה של ממל אליעזר שמחה רבינוביץ – רבן של סובאלק ולומז'ה נחום אליעזר רבינוביץ' – ראש ישיבת ההסדר "ברכת משה", מחשובי הפוסקים בציונות הדתית במפנה המאה ה-21 אליעזר רבינוביץ (פיזיקאי) – פיזיקאי ישראלי, מומחה בפיזיקת האנרגיות הגבוהות
הניצ'סק

הניצ'סק (אוקראינית: Генічеськ) היא עיר במחוז חרסון אוקראינה. הניצ'סק הוקמה על ידי האימפריה הרוסית כמבצר ב-1784. העיר הפכה למרכז מסחרי חשוב, דרכה העבירו מלח מחצי האי קרים צפונה לאוקראינה ורוסיה. בזמן מלחמותיה של האימפריה הרוסית במאה ה-19 הניצ'סק הייתה למרכז לוגיסטי חשוב לצבא הרוסי. היישוב קיבל מעמד של עיר ב-1903. העיר נכבשה במהלך הפלישה הרוסית לאוקראינה בפברואר 2022. באפריל 2022 הוצב בה פסלו של ולדימיר לנין. מאז נסיגת רוסיה מחרסון, משמשת הניצ'סק כמרכזו האדמיניסטרטיבי של מחוז חרסון הרוסי. מדיה וקבצים בנושא הניצ'סק בוויקישיתוף אתר האינטרנט הרשמי של הניצ'סק "הניצ'סק", באתר JewishGen (באנגלית) "פוטין שם את עצמו בצד הלא נכון של ההיסטוריה": התרעות על תקיפה אווירית בקייב; זלנסקי: "הכוחות הרוסיים מנסים לתפוס את צ'רנוביל", באתר ישראל היום Lenin Returns to Ukraine, thedispatch ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
אנה סואל

אנה סואל (באנגלית: Anna Sewell; ‏30 במרץ 1820 – 25 באפריל 1878) הייתה סופרת אנגלייה, הידועה בעיקר בשל ספרה, "הסייח השחור". סואל נולדה בגרייט ירמות', מחוז נורפוק, אנגליה למשפחה קווייקרית אדוקה. אביה היה אייזיק פיליפ סואל (1793–1879), ואימה, מרי רייט סואל (1798–1884), הייתה סופרת ילדים מצליחה. היה לה אח אחד צעיר ממנה בשם פיליפ. את רוב חינוכה קיבלה בבית. כשהייתה בת 12 עברה משפחתה לגור בסטוק ניואינגטון, שם החלה לראשונה ללמוד בבית ספר. שנתיים מאוחר יותר היא החליקה בדרכה חזרה מבית הספר ושני קרסוליה נפצעו באופן חמור. אביה החל לעבוד בברייטון ב-1836 בתקווה שהאקלים שם יעזור לרפא את אנה. למרות זאת וככל הנראה בגלל חוסר טיפול מתאים בפציעה, אנה מעולם לא הצליחה לעמוד שוב על רגליה ללא קביים ולא הצליחה ללכת כלל. כדי להתנייד ממקום למקום השתמשה לעיתים קרובות בעגלות רתומות לסוסים, שתרמו לאהבתה לסוסים ולדאגתה לטיפול הומני בבעלי חיים. בערך באותו זמן אנה ואימה עזבו את אגודת הידידים כדי להצטרף לכנסייה האנגליקנית. למרות זאת שתיהן המשיכו את פעילותן בחוגים אוונגליסטים. אמונתה הדתית של אימה באה לידי ביטוי בעיקר בכתיבת ספרי ילדים אוונגליסטיים, אותם עזרה אנה לערוך, אם כי כל בני משפחת סואל, ומשפחתה של מרי סואל - בני משפחת רייט, עסקו בעבודות אחרות רבות וטובות. במהלך חיפושיה אחר אפשרות לשפר את בריאותה באירופה נתקלה סואל במגוון סופרים, אמנים ופילוסופים אליהם לא נחשפה בעברה. עבודתה היחידה של סואל שהתפרסמה הייתה "הסייח השחור" שנכתב בין השנים 1871 עד 1877 לאחר שעברה לאולד קאטון, כפר מחוץ לעיר נוריץ' בנורפוק. בתקופה הזאת מצב בריאותה הידרדר. היא הייתה מרותקת למיטתה לעיתים קרובות והכתיבה הייתה אתגר עבורה. היא הכתיבה את הטקסט לאימה ומ-1876 החלה לכתוב על פיסות נייר שאימה עיבדה לאחר מכן. ב-24 בנובמבר 1877, כשהייתה בת 57, מכרה סואל את הספר להוצאה לאור מקומית בשם "ג'ארולד". אף על פי שהספר נחשב לקלאסיקת ילדים, היא כתבה אותו במקור לאנשים שעבדו עם סוסים. היא אמרה: "מטרה מיוחדת [הייתה] להרבות טוב-לב, סימפתיה וטיפול אוהד בסוסים". סואל נפטרה ב-25 באפריל 1878 מצהבת או שחפת, חמישה חודשים לאחר שספרה התפרסם, כשהיא זוכה לראות בתחילת הצלחתו. היא נקברה ב-30 באפריל 1878 בבית קברות קווייקרי בלאמאס, סמוך לנורפוק, לא הרחק מנורויץ', שם קיים לוח קיר המנציח את מקום מנוחתה. מקום הולדתה בצ'רץ' פליין (Church Plain) שבגרייט ירמות' משמש כמוזיאון, ומ-2014 קיים בו גם בית תה. מדיה וקבצים בנושא אנה סואל בוויקישיתוף אנה סואל, ברשת החברתית Goodreads עבודות שנכתבו על ידי או על אנה סואל באתר ויקיטקסט שפרה הורן, "הסייח השחור" מאת אנה סואל - מפי הסוס, באתר הארץ, 10 באוגוסט 2008 אנה סואל, באתר אנציקלופדיה בריטניקה (באנגלית) כתבי אנה סואל בפרויקט גוטנברג (באנגלית) אנה סואל, באתר "Find a Grave" (באנגלית) אנה סול, דף שער בספרייה הלאומית ‏The Oxford guide to British women writers by Joanne Shattock. p. 385, Oxford University Press. (1993) The maker of the omnibus by Jack Hodges. p. 85. Sinclair-Stevenson (1992) Victorian fiction and the cult of the horse by Gina M. Dorré. p. 95. Ashgate Publishing, Ltd. (2006) Dark Horse: The Life of Anna Sewell by Adrienne E. Gavin. p. 165. Sutton Publishing (2004) Tea shop info The literary guide and companion to Middle England by Robert M. Cooper. p. 306. Ohio University Press. (1993)
סקדובסק

סקדובסק (אוקראינית: Скадовськ) היא עיר במחוז חרסון אוקראינה. העיר הוקמה ב-1894 על חוף הים השחור במקום בו שכן כפר דייגים, העיר הוקמה כנמל ששלח מוצרים מהאימפריה הרוסית לאירופה. ב-1899 בעיר היו 900 בתים שבהם התגוררו 2,000 תושבים. העיר ידועה כאתר נופש, בעיר סנטוריומים רבים ואליהם מגיעים אנשים מכל אוקראינה, רוסיה ומדינות אחרות. בלארוס - נבפולצק מדיה וקבצים בנושא סקדובסק בוויקישיתוף אתר האינטרנט הרשמי של סקדובסק היסטוריית סקדובסק (באוקראינית) http://www.skadovsk.osp-ua.info/index.php?ch=1&fl=history. ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
הר הואופ (שטח חסות רוס)

הר התקווה (באנגלית: Mount Hope; מילולית: "הר התיקווה") הוא הר בצורת כיפה, שגובהו כ-1,170 מטרים מעל פני הים. הר מצוי לרגלי קרחון בירדמור, בשטח חסות רוס, שבאנטארקטיקה. הגבעה התגלתה ב-3 בדצמבר 1908 על ידי ארנסט שקלטון וקבוצת הקוטב הדרומי שלו, במסעם לעבר הקוטב הדרומי כחלק ממשלחת נמרוד. באמצעות הטיפוס על גבעה זו זכתה הקבוצה לתצפית הראשונה שלה אל הקרחון, שפתח לפניה את הדרך אל רמת הקוטב והקוטב עצמו. שקלטון רשם ביומנו: הגענו אל בסיס ההר, בתקווה לטפס עליו כדי להשקיף אל הסביבה [...] בקושי רב נאחזנו וטיפסנו על פני ההר הסלעיים, ואז עלינו במדרון מתון, עוטה שלג [...] מראש הרכס הזה נפתחה לפנינו בבת אחת הדרך דרומה, כי לנגד עינינו השתרע קרחון אדיר [...] משתרע הלאה דרומה אל פנים הארץ עד שבסופו של דבר נראה כמתמזג ברמת קרח פנים-יבשתי. שקלטון קרא לגבעה, שסיפקה את נקודת התצפית הזאת "Mount Hope" ("הר התקווה"), על שום התקווה שנטעה בלבותיהם. קבוצתו של שקלטון העפילה מן הקרחון אל הרמה, אבל שבה על עקבותיה לפני שהגיעה אל הקוטב. כעבור שלוש שנים, הלכה קבוצת הקוטב של קפטיין סקוט, ממשלחת טרה נובה, באותו נתיב והגיעה אל הקוטב (חמישה שבועות אחרי קבוצתו של רואלד אמונדסן), אך כל אנשיה גוועו בדרך חזרה. "הר התקווה" היה אתר המצבור האחרון שהניחה קבוצת ים רוס ב-1916, לספק סיוע לצעדה הכושלת של שקלטון לחציית הקוטב, שהייתה אמורה להוות את שיאה של המשלחת הטראנס-אנטארקטית האימפריאלית, היא משלחת "אנדיורנס". הר הואופ (הר התקווה), באתר הסקר הגאולוגי של ארצות הברית הר הואופ (הר התקווה) באתר marineregions